দামুড়হুদা থানার ওসি লিয়াকত হোসেন জানান, দামুড়হুদার কালিয়াবকরি গ্রামের আবুল হোসেনের ছেলে সাদ্দাম হোসেন তাদের বাড়ির সঙ্গে মুদি দোকান দিয়ে ব্যবসা করতেন। রবিবার সন্ধ্যায় ১০-১২ জন মুখোশধারী সন্ত্রাসী তাঁকে দোকান থেকে তুলে নিয়ে যায়। অপহরণের কিছুক্ষণ পরই সাদ্দামের মোবাইল ফোন থেকেই তাঁর বাবা আবুল হোসেনের কাছে ১০ লাখ টাকা মুক্তিপণ দাবি করা হয়। বিষয়টি পুলিশকে জানানো হলে রাতেই উদ্ধারে অভিযান শুরু করা হয়। পরে রাত আড়াইটার দিকে নতিপোতা বিল এলাকা থেকে সাদ্দামকে উদ্ধার করা হয়।